आवेदकों को थाने से लौटाने वाले पुलिस अफसरों पर कड़ी कार्रवाई की जाएगी। जो यह कहकर आवेदकों को लौटा देते हैं कि थानेदार के आने पर आवेदन दें। इसकी शिकायत मिलने पर उक्त पुलिस अफसर कार्रवाई की जद में आएंगे। उक्त बातें तिरहुत रेंज के डीआइजी अनिल कुमार सिंह ने एसएसपी ऑफिस में कही। एसएसपी की क्राइम मीटिंग समाप्त होने के बाद पहुंचे। एसएसपी, सिटी एसपी और नगर डीएसपी के अलावा सभी थानेदारों के साथ बेहतर पुलिसिंग के लिए बैठक की। डीजीपी के निर्देशों से अवगत कराया और गंभीरता से अनुपालन करने को कहा। कहा कि थानेदार प्रतिदिन अपने-अपने क्षेत्र से एक गिरफ्तारी सुनिश्चित करें।